title: 2009/117/EF: Rådets afgørelse af 7. april 2008 om undertegnelse og foreløbig anvendelse af aftalen mellem Det Europæiske Fællesskab og Nepals regering om visse aspekter af lufttrafik

text:
               12.2.2009

               DA

               Den Europæiske Unions Tidende

               L 41/3

         RÅDETS AFGØRELSE
   af 7. april 2008
   om undertegnelse og foreløbig anvendelse af aftalen mellem Det Europæiske Fællesskab og Nepals regering om visse aspekter af lufttrafik
   (2009/117/EF)
   RÅDET FOR DEN EUROPÆISKE UNION HAR —
   under henvisning til traktaten om oprettelse af Det Europæiske Fællesskab, særlig artikel 80, stk. 2, sammenholdt med artikel 300, stk. 2, første afsnit, første punktum,
   under henvisning til forslag fra Kommissionen, og
   ud fra følgende betragtninger:

               (1)

               Rådet bemyndigede den 5. juni 2003 Kommissionen til at indlede forhandlinger med tredjelande om en fællesskabsaftale, som skal træde i stedet for visse bestemmelser i eksisterende bilaterale aftaler.

               (2)

               På Fællesskabets vegne har Kommissionen forhandlet sig frem til en aftale med Nepal om visse aspekter af lufttrafik i overensstemmelse med de mekanismer og direktiver, der blev fastsat i bilaget til Rådets afgørelse om bemyndigelse af Kommissionen til at indlede forhandlinger med tredjelande om en fællesskabsaftale, som skulle træde i stedet for visse bestemmelser i eksisterende bilaterale aftaler.

               (3)

               Aftalen bør undertegnes og anvendes midlertidigt med forbehold af senere indgåelse —

         TRUFFET FØLGENDE AFGØRELSE:
   Artikel 1
   Undertegnelsen af aftalen mellem Det Europæiske Fællesskab og Nepals regering om visse aspekter af lufttrafik godkendes herved på Fællesskabets vegne med forbehold af indgåelse af nævnte aftale.
   Teksten til aftalen er knyttet som bilag til denne afgørelse.
   Artikel 2
   Formanden for Rådet bemyndiges til at udpege den eller de personer, der på Fællesskabets vegne er beføjet til at undertegne aftalen med forbehold af dens indgåelse.
   Artikel 3
   Indtil aftalen træder i kraft, anvendes den foreløbigt fra den første dag i måneden efter den dato, hvor parterne har givet hinanden notifikation om afslutningen af de procedurer, der er nødvendige i så henseende (1).
   Artikel 4
   Formanden for Rådet bemyndiges herved til at foranstalte den notifikation, der er omhandlet i aftalens artikel 9, stk. 2.

      Udfærdiget i Luxembourg, den 7. april 2008.

            På Rådets vegne

         R. ŽERJAV

            Formand

      (1)  Datoen for hvilken aftalen anvendes midlertidigt offentliggøres i Den Europæiske Unions Tidende af Generalsekretariatet for Rådet.
    ---documentbreak---

               12.2.2009

               DA

               Den Europæiske Unions Tidende

               L 41/5

         AFTALE
   mellem Det Europæiske Fællesskab og Nepals regering om visse aspekter af lufttrafik
   DET EUROPÆISKE FÆLLESSKAB,
   på den ene side, og
   REGERINGEN FOR NEPAL
   på den anden side
   (i det følgende benævnt »parterne«),
   SOM KONSTATERER, at der er indgået bilaterale lufttrafikaftaler mellem flere af Det Europæiske Fællesskabs medlemsstater og Nepal med bestemmelser, der strider mod fællesskabsretten,
   SOM KONSTATERER, at Det Europæiske Fællesskab har enekompetence med hensyn til flere aspekter, der kan være omfattet af bilaterale lufttrafikaftaler mellem Det Europæiske Fællesskabs medlemsstater og tredjelande,
   SOM KONSTATERER, at luftfartsselskaber, der er etableret i en medlemsstat, i henhold til EF's lovgivning har ret til uden forskelsbehandling at få adgang til luftruter mellem Det Europæiske Fællesskabs medlemsstater og tredjelande,
   SOM HENVISER til de aftaler mellem Det Europæiske Fællesskab og visse tredjelande, der giver statsborgere i de pågældende tredjelande mulighed for at erhverve ejendomsrettigheder i luftfartsselskaber, som der er udstedt licens til i overensstemmelse med fællesskabsretten,
   SOM ERKENDER, at visse bestemmelser i de bilaterale lufttrafikaftaler mellem Det Europæiske Fællesskabs medlemsstater og Nepal, som strider mod fællesskabsretten, skal bringes i fuld overensstemmelse hermed for at tilvejebringe et forsvarligt retsgrundlag for lufttrafikken mellem Det Europæiske Fællesskab og Nepal og for at sikre kontinuiteten i denne lufttrafik,
   SOM ERKENDER, at bilaterale lufttrafikaftaler mellem Det Europæiske Fællesskabs medlemsstater og Nepal bør være i overensstemmelse med Nepals lovgivning og fællesskabsretten og tilvejebringe et bæredygtigt og forsvarligt retsgrundlag for at sikre kontinuiteten i lufttrafikken mellem Det Europæiske Fællesskab og Nepal og dens fortsatte udvikling,
   SOM KONSTATERER, at der ikke er nogen grund til, at denne aftale skulle berøre bestemmelser i de bilaterale lufttrafikaftaler mellem Det Europæiske Fællesskabs medlemsstater og Nepal, der ikke er i overensstemmelse med fællesskabsretten,
   SOM KONSTATERER, at luftfartsselskaber i henhold til EF's lovgivning i princippet ikke må indgå aftaler, der kan påvirke handelen mellem Det Europæiske Fællesskabs medlemsstater, og som tilstræber eller bevirker, at konkurrencen forhindres, begrænses eller forvrides,
   SOM ERKENDER på baggrund af ovenstående, at visse bestemmelser i de bilaterale lufttrafikaftaler mellem medlemsstaterne og Nepal kan sætte konkurrencereglerne for virksomheder ud af spillet, nemlig bestemmelser, der: i) kræver eller tilskynder til, at virksomheder eller sammenslutninger af virksomheder indgår aftaler, træffer beslutninger eller samordner deres praksis således, at konkurrencen mellem luftfartsselskaber på de pågældende ruter hindres, forvrides eller begrænses, eller ii) forstærker virkningerne af en eventuel aftale, beslutning eller samordnet praksis, eller iii) uddelegerer ansvaret for at tage skridt til at hindre, forvride eller begrænse konkurrencen mellem luftfartsselskaber på de pågældende ruter til luftfartsselskaberne eller andre private erhvervsdrivende,
   SOM KONSTATERER, at Det Europæiske Fællesskabs hensigt med denne aftale ikke er at foretage ændringer af det samlede omfang af lufttrafikken mellem Det Europæiske Fællesskab og Nepal, at påvirke balancen mellem luftfartsselskaber fra Det Europæiske Fællesskab og luftfartsselskaber fra Nepal eller at foretage ændringer af de eksisterende bilaterale lufttrafikaftalers bestemmelser om trafikrettigheder,
   ER BLEVET ENIGE OM FØLGENDE:
   Artikel 1
   Almindelige bestemmelser
   1.   I denne aftale forstås ved »medlemsstater« Det Europæiske Fællesskabs medlemsstater.
   2.   Når der i de enkelte aftaler, der er anført i bilag I, henvises til statsborgere i den medlemsstat, der er part i den pågældende aftale, skal dette forstås som en henvisning til statsborgere i Det Europæiske Fællesskabs medlemsstater.
   3.   Når der i de enkelte aftaler, der er anført i bilag I, henvises til luftfartsselskaber fra den medlemsstat, der er part i den pågældende aftale, skal dette forstås som en henvisning til luftfartsselskaber, som udpeges af den pågældende medlemsstat.
   Artikel 2
   Udpegning, godkendelse og tilbagekaldelse
   1.   Bestemmelserne i stk. 3 og 4 i denne artikel går forud for de tilsvarende bestemmelser i de artikler, der er anført i bilag II, punkt a), henholdsvis punkt b), med hensyn til den pågældende medlemsstats udpegning af luftfartsselskaber og Nepals udstedelse af godkendelser og tilladelser til luftfartsselskabet henholdsvis afvisning, tilbagekaldelse, suspendering og begrænsning af godkendelser og tilladelser til luftfartsselskabet.
   2.   Bestemmelserne i stk. 3 og 4 i denne artikel går forud for de tilsvarende bestemmelser i de artikler, der er anført i bilag II, punkt a), henholdsvis punkt b), med hensyn til Nepals udpegning af luftfartsselskaber og den pågældende medlemsstats udstedelse af godkendelser og tilladelser til luftfartsselskabet henholdsvis afvisning, tilbagekaldelse, suspendering og begrænsning af godkendelser og tilladelser til luftfartsselskabet.
   3.   Ved modtagelsen af en sådan udpegning, og når det eller de udpegede luftfartsselskaber indsender en ansøgning i det format og på den måde, som foreskrives for godkendelser og tilladelser, udsteder den anden part, med forbehold af stk. 4 og 5, de relevante godkendelser og tilladelser med det mindst mulige tidsforbrug til procedurer, forudsat:

               a)

               for så vidt angår et luftfartsselskab, der er udpeget af en medlemsstat:

                           i)

                           at luftfartsselskabet er etableret på den udpegende medlemsstats område i overensstemmelse med traktaten om oprettelse af Det Europæiske Fællesskab og er i besiddelse af en fællesskabsretligt gyldig licens udstedt af en medlemsstat, og

                           ii)

                           at den medlemsstat, der står for udstedelsen af »Air Operator's Certificate«, udøver og opretholder en effektiv myndighedskontrol med luftfartsselskabet, og at den relevante luftfartsmyndighed er entydigt identificeret i udpegningen, og

                           iii)

                           at luftfartsselskabet ejes og direkte eller i kraft af en ejermajoritet kontrolleres effektivt af medlemsstater og/eller statsborgere i medlemsstater og/eller af andre stater som anført i bilag III og/eller statsborgere i disse stater

               b)

               for så vidt angår et luftfartsselskab, der er udpeget af Nepal:

                           i)

                           at dets hovedforretningssted er beliggende i Nepal, og

                           ii)

                           at Nepal udøver og opretholder en effektiv myndighedskontrol med luftfartsselskabet.

         4.   Parterne kan hver især afvise, tilbagekalde, suspendere eller begrænse godkendelserne eller tilladelserne til et luftfartsselskab, som den anden part har udpeget, hvis:

               a)

               for så vidt angår et luftfartsselskab, der er udpeget af en medlemsstat:

                           i)

                           luftfartsselskabet ikke er etableret på den udpegende medlemsstats område i overensstemmelse med traktaten om oprettelse af Det Europæiske Fællesskab eller ikke er i besiddelse af en fællesskabsretligt gyldig licens udstedt af en medlemsstat, eller

                           ii)

                           den medlemsstat, der står for udstedelsen af »Air Operator's Certificate«, ikke udøver og opretholder en effektiv myndighedskontrol med luftfartsselskabet, eller den relevante luftfartsmyndighed ikke er entydigt identificeret i udpegningen, eller

                           iii)

                           luftfartsselskabet ikke ejes eller ikke direkte eller i kraft af en ejermajoritet kontrolleres effektivt af medlemsstater og/eller statsborgere i medlemsstater og/eller af andre stater som anført i bilag III og/eller statsborgere i disse stater, eller

               b)

               for så vidt angår et luftfartsselskab, der er udpeget af Nepal:

                           i)

                           dets hovedforretningssted ikke er beliggende i Nepal, eller

                           ii)

                           Nepal ikke opretholder en effektiv myndighedskontrol med luftfartsselskabet, eller

                           iii)

                           det luftfartsselskab, der er udpeget af Nepal, ejes eller kontrolleres i kraft af ejermajoritet af et tredjeland, som ikke effektivt accepterer udpegningen af luftfartsselskaber fra Fællesskabet, der er etableret i Fællesskabet.

         5.   Nepal udøver sine rettigheder i henhold til stk. 4 uden at forskelsbehandle luftfartsselskaber fra Fællesskabet på grundlag af nationalitet.
   Artikel 3
   Sikkerhed
   1.   Stk. 2 i denne artikel supplerer de tilsvarende bestemmelser i de artikler, der er anført i bilag II, punkt c).
   2.   Når en medlemsstat har udpeget et luftfartsselskab, som en anden medlemsstat udøver og opretholder myndighedskontrol med, gælder Nepals regerings rettigheder efter sikkerhedsbestemmelserne i aftalen mellem den medlemsstat, der har udpeget luftfartsselskabet, og Nepals regering også for den pågældende anden medlemsstats vedtagelse, gennemførelse og opretholdelse af sikkerhedskrav og for det pågældende luftfartsselskabs driftstilladelse.
   Artikel 4
   Beskatning af flybrændstof
   1.   Stk. 2 i denne artikel supplerer de tilsvarende bestemmelser i de artikler, der er anført i bilag II, punkt d).
   2.   Uanset eventuelle andre bestemmelser om det modsatte er intet i de aftaler, der er anført i bilag II, punkt d), til denne aftale, til hinder for, at medlemsstaterne uden forskelsbehandling kan opkræve enhver form for skatter, afgifter eller gebyrer på brændstof, der på deres område leveres til brug i et luftfartøj, der tilhører et luftfartsselskab udpeget af Nepal, og som beflyver en rute mellem et punkt på den pågældende medlemsstats område og et andet punkt på denne eller en anden medlemsstats område.
   Artikel 5
   Takster for transport inden for Det Europæiske Fællesskab
   1.   Stk. 2 i denne artikel supplerer de tilsvarende bestemmelser i de artikler, der er anført i bilag II, punkt e).
   2.   Det eller de luftfartsselskaber, der udpeges af Nepals regering i henhold til en aftale, jf. bilag I, som indeholder en af de bestemmelser, der er anført i bilag II, punkt e), opkræver takster for transport, som udelukkende finder sted inden for Det Europæiske Fællesskabs område, i overensstemmelse med Det Europæiske Fællesskabs lovgivning.
   Artikel 6
   Forenelighed med konkurrencereglerne
   1.   Uanset eventuelle andre bestemmelser om det modsatte må intet i de i bilag I anførte aftaler: i) tilskynde til, at virksomheder eller sammenslutninger af virksomheder indgår aftaler, træffer beslutninger eller samordner deres praksis således, at konkurrencen hindres, forvrides eller begrænses, ii) forstærke virkningerne af en eventuel aftale, beslutning eller samordnet praksis, eller iii) uddelegere ansvaret for at tage skridt til at hindre, forvride eller begrænse konkurrencen til private erhvervsdrivende.
   2.   Bestemmelserne i de i bilag I opførte aftaler anvendes ikke, hvis de er i modstrid med denne artikels stk. 1.
   Artikel 7
   Bilag til aftalen
   Bilagene til denne aftale udgør en integrerende del af aftalen.
   Artikel 8
   Revision eller ændring
   Parterne kan til enhver tid revidere eller ændre denne aftale efter fælles overenskomst.
   Artikel 9
   Ikrafttræden og foreløbig anvendelse
   1.   Denne aftale træder i kraft, når parterne skriftligt har meddelt hinanden, at de har afsluttet de interne procedurer, som er nødvendige for, at aftalen kan træde i kraft.
   2.   Uanset stk. 1 er parterne enige om at anvende denne aftale foreløbigt fra den første dag i den første måned efter den dato, hvor parterne meddeler hinanden, at de nødvendige procedurer er afsluttet.
   3.   Aftaler og andre arrangementer mellem medlemsstaterne og Nepals regering, som på datoen for denne aftales undertegnelse endnu ikke var trådt i kraft, og som ikke finder foreløbig anvendelse, er anført i bilag I, punkt b). Denne aftale finder anvendelse på alle sådanne aftaler og arrangementer, fra de træder i kraft eller finder foreløbig anvendelse.
   Artikel 10
   Ophør
   1.   Hvis en aftale, der er anført i bilag I, ophører, ophører samtidig alle nærværende aftales bestemmelser vedrørende den pågældende aftale.
   2.   Hvis alle de aftaler, der er anført i bilag I, ophører, ophører nærværende aftale samtidig.

      TIL BEKRÆFTELSE HERAF har undertegnede befuldmægtigede underskrevet denne aftale.
      Udfærdiget i Bruxelles den treogtyvende januar to tusind og ni i to eksemplarer, på bulgarsk, dansk, engelsk, estisk, finsk, fransk, græsk, italiensk, lettisk, litauisk, maltesisk, nederlandsk, polsk, portugisisk, rumænsk, slovakisk, slovensk, spansk, svensk, tjekkisk, tysk, ungarsk og nepalesisk.

         За Европейската Общност
         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         Az Európai Közösség részéről
         Għall-Komunità Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Pentru Comunitatea Europeană
         Za Európske spoločenstvo
         Za Evropsko skupnost
         Euroopan yhteisön puolesta
         För Europeiska Gemenskapen

         За правителството на Непал
         Por el Gobierno de Nepal
         Za vládu Nepálu
         For Nepals regering
         Für die Regierung von Nepal
         Nepali valitsuse nimel
         Για την Κυβέρνηση του Νεπάλ
         For the Government of Nepal
         Pour le gouvernement du Népal
         Per il governo del Nepal
         Nepālas valdības vārdā
         Nepalo vyriausybės vardu
         Nepál kormánya részéről
         Għall-Gvern tan-Nepal
         Voor de Regering van Nepal
         W imieniu Rządu Nepalu
         Pelo Governo do Nepal
         Pentru Guvernul Nepalului
         Za vládu Nepálu
         Za vlado Nepala
         Nepalin hallituksen puolesta
         För Nepals regering

   BILAG I
   LISTE OVER AFTALER, SOM DER HENVISES TIL I DENNE AFTALES ARTIKEL 1

               a)

               Lufttrafikaftaler mellem Nepals regering og medlemsstater i Det Europæiske Fællesskab, som på tidspunktet for denne aftales undertegnelse er indgået, undertegnet og/eller anvendes foreløbigt:

                           —

                           Aftale mellem den østrigske forbundsregering og Hans Majestæt Kongen af Nepals regering vedrørende civil lufttransport undertegnet i Kathmandu den 29. oktober 1997, i det følgende — dvs. bilag II — benævnt »aftalen Nepal-Østrig«.

                           —

                           Aftale mellem regeringen for Storhertugdømmet Luxembourg og Hans Majestæt Kongen af Nepals regering vedrørende lufttrafik udfærdiget i Luxembourg den 18. juni 1999, i det følgende — dvs. bilag II — benævnt »aftalen Nepal-Luxembourg«.

                           —

                           Overenskomst mellem Kongeriget Nederlandenes regering og Hans Majestæt Kongen af Nepals regering vedrørende lufttrafik udfærdiget i Schiphol Airport den 10. juni 1998, i det følgende — dvs. bilag II — benævnt »aftalen Nepal-Nederlandene«.

                           —

                           Aftale mellem regeringen for Det Forenede Kongerige Storbritannien og Nordirland og Hans Majestæt Kongen af Nepals regering vedrørende lufttrafik udfærdiget i Kathmandu den 3. marts 1994, i det følgende — dvs. bilag II — benævnt »aftalen Nepal-UK«.

               b)

               Lufttrafikaftaler og andre arrangementer mellem Nepals regering og medlemsstater i Det Europæiske Fællesskab, der er paraferet eller undertegnet, men som på tidspunktet for denne aftales undertegnelse endnu ikke er trådt i kraft, og som ikke anvendes foreløbigt:

                           —

                           Lufttrafikaftale mellem Hans Majestæt Kongen af Nepals regering og Den Franske Republiks regering paraferet i Kathmandu den 7. juli 1998, i det følgende — dvs. bilag II — benævnt »aftalen Nepal-Frankrig«.

                           —

                           Aftale mellem Forbundsrepublikken Tysklands regering og Hans Majestæt Kongen af Nepals regering vedrørende lufttrafik paraferet og vedføjet som bilag 3 til protokollen udfærdiget i Bonn den 26. juli 2000, i det følgende — dvs. bilag II — benævnt »aftalen Nepal-Tyskland«.

                           —

                           Aftale mellem Hans Majestæt Kongen af Nepals regering og Den Italienske Republiks regering vedrørende lufttrafik paraferet i Kathmandu den 8. maj 1992, i det følgende — dvs. bilag II — benævnt »aftalen Nepal-Italien«.

         BILAG II
   LISTE OVER ARTIKLER I DE I BILAG I ANFØRTE AFTALER, SOM DER HENVISES TIL I DENNE AFTALES ARTIKEL 2-6

               a)

               En medlemsstats udpegning af luftfartsselskaber:

                           —

                           Artikel 4 i aftalen Nepal-Østrig

                           —

                           Artikel 4 i aftalen Nepal-Frankrig

                           —

                           Artikel 4 i aftalen Nepal-Italien

                           —

                           Artikel 3 i aftalen Nepal-Luxembourg

                           —

                           Artikel 5 i aftalen Nepal-Nederlandene

                           —

                           Artikel 4 i aftalen Nepal-UK

               b)

               Afvisning, tilbagekaldelse, suspension eller begrænsning af godkendelser og tilladelser:

                           —

                           Artikel 4 i aftalen Nepal-Østrig

                           —

                           Artikel 5 i aftalen Nepal-Frankrig

                           —

                           Artikel 4 i aftalen Nepal-Tyskland

                           —

                           Artikel 5 i aftalen Nepal-Italien

                           —

                           Artikel 4 i aftalen Nepal-Luxembourg

                           —

                           Artikel 6 i aftalen Nepal-Nederlandene

                           —

                           Artikel 5 i aftalen Nepal-UK

               c)

               Sikkerhed:

                           —

                           Artikel 8 i aftalen Nepal-Østrig

                           —

                           Artikel 9 i aftalen Nepal-Frankrig

                           —

                           Artikel 14 i aftalen Nepal-Tyskland

                           —

                           Artikel 10 i aftalen Nepal-Italien

                           —

                           Artikel 6 i aftalen Nepal-Luxembourg

                           —

                           Artikel 10 i aftalen Nepal-Nederlandene

               d)

               Beskatning af flybrændstof:

                           —

                           Artikel 9 i aftalen Nepal-Østrig

                           —

                           Artikel 12 i aftalen Nepal-Frankrig

                           —

                           Artikel 7 i aftalen Nepal-Tyskland

                           —

                           Artikel 6 i aftalen Nepal-Italien

                           —

                           Artikel 8 i aftalen Nepal-Luxembourg

                           —

                           Artikel 13 i aftalen Nepal-Nederlandene

                           —

                           Artikel 8 i aftalen Nepal-UK

               e)

               Transporttakster for strækninger inden for Det Europæiske Fællesskab:

                           —

                           Artikel 12 i aftalen Nepal-Østrig

                           —

                           Artikel 14 i aftalen Nepal-Frankrig

                           —

                           Artikel 8 i aftalen Nepal-Italien

                           —

                           Artikel 10 i aftalen Nepal-Luxembourg

                           —

                           Artikel 8 i aftalen Nepal-Nederlandene

                           —

                           Artikel 7 i aftalen Nepal-UK

         BILAG III
   LISTE OVER ANDRE STATER, SOM DER HENVISES TIL I DENNE AFTALES ARTIKEL 2

               a)

               Republikken Island (i medfør af aftalen om Det Europæiske Økonomiske Samarbejdsområde)

               b)

               Fyrstedømmet Liechtenstein (i medfør af aftalen om Det Europæiske Økonomiske Samarbejdsområde)

               c)

               Kongeriget Norge (i medfør af aftalen om Det Europæiske Økonomiske Samarbejdsområde)

               d)

               Det Schweiziske Forbund (i medfør af aftalen mellem Det Europæiske Fællesskab og Det Schweiziske Forbund om luftfart)


title: 2005/965/EF: Afgørelse nr. 203 af  26. maj 2005  om ændring af afgørelse nr. 170 af  11. juni 1998  om udarbejdelse af de i artikel 94, stk. 4, og 95, stk. 4, i Rådets forordning (EØF) nr. 574/72 omhandlede fortegnelser Teksten er relevant for EØS og for EF/CH-aftalen

text:
               31.12.2005

               DA

               Den Europæiske Unions Tidende

               L 349/27

      AFGØRELSE Nr. 203
   af 26. maj 2005
   om ændring af afgørelse nr. 170 af 11. juni 1998 om udarbejdelse af de i artikel 94, stk. 4, og 95, stk. 4, i Rådets forordning (EØF) nr. 574/72 omhandlede fortegnelser
   (Teksten er relevant for EØS og for EF/CH-aftalen)
   (2005/965/EF)
   DE EUROPÆISKE FÆLLESSKABERS ADMINISTRATIVE KOMMISSION FOR VANDRENDE ARBEJDSTAGERES SOCIALE SIKRING HAR —
   under henvisning til artikel 81, litra a), i Rådets forordning (EØF) nr. 1408/71 af 14. juni 1971 om anvendelse af de sociale sikringsordninger på arbejdstagere, selvstændige erhvervsdrivende og deres familiemedlemmer, der flytter inden for Fællesskabet (1) i henhold til hvilken den har til opgave at behandle ethvert administrativt spørgsmål, der opstår i forbindelse med forordning (EØF) nr. 1408/71 og senere forordninger,
   under henvisning til artikel 36, stk. 2 i ovennævnte forordning (EØF) nr. 1408/71,
   under henvisning til artikel 17, stk. 1-4, artikel 29, stk. 1-3, artikel 30, stk. 1 og 3, artikel 94, stk. 4 og 5, artikel 95, stk. 4 og 5, samt artikel 102, stk. 2, i Rådets forordning (EØF) nr. 574/72 (2),
   under henvisning til afgørelse nr. 170 (3) som ændret ved afgørelse nr. 185 (4), og
   ud fra følgende betragtninger:

               (1)

               Indførelsen af det europæiske sygesikringskort, hvis gyldighedsperiode langt kan overstige gyldighedsperioden for den tidligere blanket E 111, giver anledning til vanskeligheder ved udarbejdelsen af de i artikel 94, stk. 4, og 95, stk. 4, i forordning (EØF) nr. 574/72 omhandlede fortegnelser efter reglerne i afgørelse nr. 170.

               (2)

               For at sikre, at familiemedlemmerne til en arbejdstager eller selvstændig erhvervsdrivende, en pensionist og/eller dennes familiemedlemmer kan gøre deres fulde rettigheder i henhold til forordning (EØF) nr. 1408/71 gældende, når de flytter til en anden medlemsstat end den kompetente stat, skal den dato, der er anført på blanketterne E 109 og E 121, automatisk have forrang i forhold til den dato for ydelsernes bortfald, der er anført på blanket E 106, blanket E 112, det europæiske sygesikringskort eller den nye blanket E 111, og blanket E 128, som de har fået udleveret.

               (3)

               For at undgå, at den kompetente institution udbetaler dobbeltydelser (fikserede beløb og faktiske udgifter), bør der fastsættes procedurer, som forhindrer, at familiemedlemmerne til en arbejdstager eller selvstændig erhvervsdrivende, en pensionist og/eller dennes familiemedlemmer, som er flyttet til en anden medlemsstat, fortsat anvender det europæiske sygesikringskort, der er blevet udstedt af den kompetente institution, efter den dato, fra hvilken de fikserede beløb skal beregnes.

               (4)

               Der bør ligeledes fastsættes procedurer for at forhindre situationer, hvor familiemedlemmerne til en arbejdstager eller selvstændig erhvervsdrivende, en pensionist og/eller dennes familiemedlemmer flytter enten til den kompetente stat eller til en anden stat end bopælslandet og fortsætter med at anvende det europæiske sygesikringskort, som er blevet udstedt af institutionen på bopælsstedet, efter den dato, fra hvilken de fikserede beløb ikke længere skal beregnes —

         TRUFFET FØLGENDE AFGØRELSE:
   Artikel 1
   Afgørelse nr. 170, artikel 1 ændres således:

               a)

               Punkt I.2, litra c, udgår.

               b)

               Punkt I.2, litra d, affattes således:
               »den dato, hvor institutionen på bopælsstedet modtager blanket E 109, når hverken datoen for erhvervelse af ret til naturalydelser i henhold til den kompetente stats lovgivning som anført i litra a) eller datoen for flytning som anført i litra b), er anført på den pågældende blanket.«

               c)

               Der indsættes følgende punkt I.2a:
               »Institutionen på bopælsstedet informerer den kompetente institution om, at den pågældende person er blevet registreret således, at denne institution kan oplyse, hvilke foranstaltninger institutionen på bopælsstedet skal træffe for at forhindre, at den pågældende person fortsætter med at anvende det europæiske sygesikringskort, der er blevet udstedt af den kompetente institution.
               Institutionen på bopælsstedet informerer den pågældende person om, at det europæiske sygesikringskort, som er blevet udstedt af den kompetente institution, ikke længere er gyldigt efter den dato, hvor han er blevet registreret i denne institution. Institutionen på bopælsstedet udsteder i givet fald et nyt europæisk sygesikringskort.«

               d)

               Der indsættes følgende punkt I.4a:
               »Institutionen på det tidligere bopælssted informerer den kompetente institution og/eller institutionen på det nye bopælssted om, hvilke foranstaltninger der skal træffes for at forhindre, at den forsikrede efter datoen, hvor registreringen udløber, fortsætter med at anvende det europæiske sygesikringskort, som denne institution har udstedt.
               Den kompetente institution og/eller institutionen på det nye bopælssted informerer den pågældende person om, at det europæiske sygesikringskort, som institutionen på det tidligere bopælssted har udstedt, ikke længere er gyldigt efter den dato, fra hvilken de fikserede beløb ikke længere skal beregnes. Institutionen udsteder i givet fald et nyt europæisk sygesikringskort.«

               e)

               Punkt II.2, litra c, udgår.

               f)

               Punkt II.2, litra d, affattes således:
               »den dato, hvor institutionen på bopælsstedet modtager blanket E 121, når hverken datoen for erhvervelse af ret til naturalydelser i henhold til den kompetente stats lovgivning som anført i litra a), eller datoen for flytning som anført i litra b), er anført på den pågældende blanket.«;

               g)

               Der indsættes følgende punkt II.2a
               »Institutionen på bopælsstedet informerer den kompetente institution om, at den pågældende person er blevet registreret således, at denne institution kan oplyse, hvilke foranstaltninger institutionen på bopælsstedet skal træffe for at forhindre, at den pågældende person fortsætter med at anvende det europæiske sygesikringskort, der er blevet udstedt af den kompetente institution.
               Institutionen på bopælsstedet informerer den pågældende person om, at det europæiske sygesikringskort, som er blevet udstedt af den kompetente institution, ikke længere er gyldigt efter den dato, hvor han er blevet registreret i denne institution. Institutionen på bopælsstedet udsteder i givet fald et nyt europæisk sygesikringskort.«

               h)

               Der indsættes følgende punkt II.4a:
               »Institutionen på det tidligere bopælssted informerer den kompetente institution og/eller institutionen på det nye bopælssted om, hvilke foranstaltninger der skal træffes for at forhindre, at den forsikrede efter datoen, hvor registreringen udløber, fortsætter med at anvende det europæiske sygesikringskort, som denne institution har udstedt.
               Den kompetente institution og/eller institutionen på det nye bopælssted informerer den pågældende person om, at det europæiske sygesikringskort, som institutionen på det tidligere bopælssted har udstedt, ikke længere er gyldigt efter den dato, fra hvilken de fikserede beløb ikke længere skal beregnes. Institutionen udsteder i givet fald et nyt europæisk sygesikringskort.«

         Artikel 2
   Denne afgørelse offentliggøres i Den Europæiske Unions Tidende.
   Den finder anvendelse fra den 1. januar 2006.

         Claude EWEN

            Formand for Den Administrative Kommission

      (1)  EFT L 149 af 5.7.1971, s. 2. Senest ændret ved Europa-Parlamentets og Rådets forordning (EF) nr. 647/2005 (EUT L 117 af 4.5.2005, s. 1).

      (2)  EFT L 74 af 27.3.1972, s. 1. Senest ændret ved forordning (EF) nr. 647/2005.

      (3)  EFT L 275 af 10.10.1998, s. 40.

      (4)  EUT L 55 af 1.3.2003, s. 74.


title: 2011/573/EU: Europa-Parlamentets afgørelse af 10. maj 2011 om afslutning af regnskaberne for Det Europæiske Luftfartssikkerhedsagentur for regnskabsåret 2009

text:
               27.9.2011

               DA

               Den Europæiske Unions Tidende

               L 250/144

         EUROPA-PARLAMENTETS AFGØRELSE
   af 10. maj 2011
   om afslutning af regnskaberne for Det Europæiske Luftfartssikkerhedsagentur for regnskabsåret 2009
   (2011/573/EU)
   EUROPA-PARLAMENTET,

               —

               der henviser til det endelige årsregnskab for Det Europæiske Luftfartssikkerhedsagentur for regnskabsåret 2009,

               —

               der henviser til Revisionsrettens beretning om årsregnskabet for Det Europæiske Luftfartssikkerhedsagentur for regnskabsåret 2009 med agenturets svar (1),

               —

               der henviser til Rådets henstilling af 15. februar 2011 (05892/2011 — C7-0052/2011),

               —

               der henviser til EF-traktatens artikel 276 og artikel 319 i traktaten om Den Europæiske Unions funktionsmåde,

               —

               der henviser til Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget (2), særlig artikel 185,

               —

               der henviser til Europa-Parlamentets og Rådets forordning (EF) nr. 216/2008 (3) om oprettelse af et europæisk luftfartssikkerhedsagentur, særlig artikel 60,

               —

               der henviser til Kommissionens forordning (EF, Euratom) nr. 2343/2002 af 19. november 2002 om rammefinansforordning for de organer, der er omhandlet i artikel 185 i Rådets forordning (EF, Euratom) nr. 1605/2002 om finansforordningen vedrørende De Europæiske Fællesskabers almindelige budget (4), særlig artikel 94,

               —

               der henviser til forretningsordenens artikel 77 og bilag VI,

               —

               der henviser til betænkning fra Budgetkontroludvalget og udtalelse fra Transport- og Turismeudvalget (A7-0123/2011),

               1.

               godkender afslutningen af regnskaberne for Det Europæiske Luftfartssikkerhedsagentur for regnskabsåret 2009;

               2.

               pålægger sin formand at sende denne afgørelse til den administrerende direktør for Det Europæiske Luftfartssikkerhedsagentur, Rådet, Kommissionen og Revisionsretten og drage omsorg for, at den offentliggøres i Den Europæiske Unions Tidende (L-udgaven).

         Jerzy BUZEK

            Formand

         Klaus WELLE

            Generalsekretær

      (1)  EUT C 338 af 14.12.2010, s. 22.

      (2)  EFT L 248 af 16.9.2002, s. 1.

      (3)  EUT L 79 af 19.3.2008, s. 1.

      (4)  EFT L 357 af 31.12.2002, s. 72.


title: Rådets afgørelse af 13. maj 2013 om udnævnelse af 12 medlemmer af Det Europæiske Kemikalieagenturs bestyrelse

text:
               17.5.2013

               DA

               Den Europæiske Unions Tidende

               C 138/14

         RÅDETS AFGØRELSE
   af 13. maj 2013
   om udnævnelse af 12 medlemmer af Det Europæiske Kemikalieagenturs bestyrelse
   2013/C 138/05
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EF) nr. 1907/2006 af 18. december 2006 om registrering, vurdering og godkendelse af samt begrænsninger for kemikalier (REACH) og om oprettelse af et europæisk kemikalieagentur (1), særlig artikel 79, og
   ud fra følgende betragtninger:

               (1)

               Det fremgår af artikel 79 i forordning (EF) nr. 1907/2006, at Rådet udnævner en repræsentant for hver medlemsstat som medlem af Det Europæiske Kemikalieagenturs bestyrelse (»bestyrelsen«).

               (2)

               Medlemmerne af bestyrelsen bør udnævnes på grundlag af deres relevante erfaring og ekspertise inden for kemikaliesikkerhed eller kemikalieregulering, idet det desuden bør sikres, at der blandt bestyrelsens medlemmer findes den relevante ekspertise inden for generelle, økonomiske og juridiske spørgsmål.

               (3)

               Mandatperioden bør være fire år. Det bør være muligt at forny mandatet én gang.

               (4)

               Ved afgørelse af 7. juni 2007 (2) udnævnte Rådet 27 medlemmer af Det Europæiske Kemikalieagenturs bestyrelse.

               (5)

               De bestyrelsesmedlemmer, der blev udpeget af Den Tjekkiske Republik, Irland, Spanien, Frankrig, Italien, Luxembourg, Ungarn, Nederlandene, Østrig, Slovenien, Finland og Sverige, blev alle udnævnt for en periode, der slutter den 31. maj 2013. Der bør derfor indstilles og udnævnes bestyrelsesmedlemmer fra disse medlemsstater for perioden fra den 1. juni 2013 til den 31. maj 2017.

               (6)

               Blandt de medlemmer, som blev udnævnt for den periode, der slutter den 31. maj 2013, er det franske (3), ungarske (4), nederlandske (5), slovenske (6), finske (7) og svenske (8) medlem af bestyrelsen siden afgørelsen af 7. juni 2007 blevet udskiftet.

               (7)

               Rådet har modtaget indstillinger fra samtlige berørte medlemsstater —

         VEDTAGET DENNE AFGØRELSE:
   Artikel 1
   Følgende personer udnævnes til medlem af Det Europæiske Kemikalieagenturs bestyrelse (»bestyrelsen«) for endnu en mandatperiode fra den 1. juni 2013 til den 31. maj 2017 (navn, nationalitet, fødselsdato):

               —

               Karel BLÁHA, tjekkisk, 20. december 1953

               —

               Ana FRESNO RUIZ, spansk, 31. januar 1952

               —

               Martin LYNCH, irsk, 13. august 1946

               —

               Catherine MIR, fransk, 20. februar 1955

               —

               Antonello LAPALORCIA, italiensk, 13. juni 1952

               —

               Johannes Karel Barend Henri KWISTHOUT, nederlandsk, 6. juni 1964

               —

               Thomas JAKL, østrigsk, 13. juni 1965

               —

               Simona FAJFAR, slovensk, 17. november 1970

               —

               Pirkko Liisa KIVELÄ, finsk, 23. oktober 1953

               —

               Nina CROMNIER, svensk, 14. oktober 1966.

         Artikel 2
   Følgende personer udnævnes til medlem af bestyrelsen for en første mandatperiode fra den 1. juni 2013 til den 31. maj 2017 (navn, nationalitet, fødselsdato):

               —

               Paul RASQUÉ, luxembourgsk, 8. juli 1981

               —

               Krisztina BIRÓ, ungarsk, 5. april 1971.

         Artikel 3
   Denne afgørelse træder i kraft på dagen for vedtagelsen.

      Udfærdiget i Bruxelles, den 13. maj 2013.

            På Rådets vegne

         S. COVENEY

            Formand

      (1)  EUT L 396 af 30.12.2006, s. 1.

      (2)  EUT C 134 af 16.6.2007, s. 6.

      (3)  EUT C 178 af 31.7.2009, s. 12.

      (4)  EUT C 288 af 25.9.2012, s. 4.

      (5)  EUT C 178 af 31.7.2009, s. 13.

      (6)  EUT C 326 af 3.12.2010, s. 4.

      (7)  EUT C 320 af 16.12.2008, s. 4.

      (8)  Se fodnote 6.


title: 2009/290/EF: Rådets beslutning af 20. januar 2009 om mellemfristet finansiel bistand fra Fællesskabet til Letland

text:
               25.3.2009

               DA

               Den Europæiske Unions Tidende

               L 79/39

      RÅDETS BESLUTNING

   af 20. januar 2009
   om mellemfristet finansiel bistand fra Fællesskabet til Letland
   (2009/290/EF)
   RÅDET FOR DEN EUROPÆISKE UNION HAR —
   under henvisning til traktaten om oprettelse af Det Europæiske Fællesskab,
   under henvisning til Rådets forordning (EF) nr. 332/2002 af 18. februar 2002 om indførelse af en mekanisme for mellemfristet betalingsbalancestøtte til medlemsstaterne (1), særlig artikel 3, stk. 2,
   under henvisning til Kommissionens forslag efter høring af Det Økonomiske og Finansielle Udvalg (EFC), og
   ud fra følgende betragtninger:

               (1)

               Ved beslutning 2009/289/EF (2) besluttede Rådet at yde gensidig bistand til Letland.

               (2)

               På baggrund af et meget stort eksternt finansieringsbehov er de lettiske kapital- og finansmarkeder i den seneste tid kommet under pres, hvilket afspejler en generel forværring i stemningen på markedet og stigende bekymringer over den lettiske økonomis sundhed som følge af dens store ubalancer med hensyn til et stort underskud over for udlandet og en meget stor udlandsgæld, som svækker de offentlige finanser, samt høje omkostninger og prisinflation. Den lettiske banksektor har oplevet alvorlige likviditets- og tillidsproblemer. Valutareserverne er faldet, idet centralbanken har grebet ind for at bevare valutakursbindingen.

               (3)

               Letlands samlede eksterne finansieringsbehov frem til første kvartal af 2011 anslås til 7,5 mia. EUR.

               (4)

               Det er hensigtsmæssigt at yde fællesskabsstøtte til Letland på op til 3,1 mia. EUR under mekanismen for mellemfristet betalingsbalancestøtte til medlemsstaterne, som blev oprettet ved forordning (EF) nr. 332/2002. Denne bistand bør stilles til rådighed i sammenhæng med et lån fra Den Internationale Valutafond (IMF) på 1,5 mia. SDR (1 200 % af Letlands IMF-kvote, ca. 1,7 mia. EUR) i henhold til et standby-arrangement, som blev godkendt den 23. december 2008. De nordiske lande (Sverige, Danmark, Finland, Estland og Norge) skal tilsammen bidrage med 1,9 mia. EUR, Verdensbanken — 0,4 mia. EUR, Den Europæiske Bank for Genopbygning og Udvikling, Den Tjekkiske Republik og Polen — i alt 0,4 mia. EUR, hvilket bringer det samlede beløb op på 7,5 mia. EUR i perioden frem til første kvartal af 2011.

               (5)

               Fællesskabets bistand bør forvaltes af Kommissionen. De særlige økonomisk-politiske vilkår, der aftales med Letlands myndigheder efter høring af EFC, bør nedfældes i et aftalememorandum. De bør bl.a. omfatte foranstaltninger, der er beregnet til at dæmme op for det umiddelbare likviditetspres, genskabe den langsigtede stabilitet ved at styrke banksektoren, korrigere finanspolitiske ubalancer og vedtage nationale politikker, som forbedrer konkurrenceevnen. Foranstaltningerne bør omfatte en omgående og varig finanspolitisk konsolidering, en omfattende løsningsstrategi for bankerne, større krisestyringsmuligheder for de lovgivende myndigheder, omfattende strukturreformer samt andre vigtige foranstaltninger. De nærmere finansielle vilkår bør fastsættes af Kommissionen i låneaftalen.

               (6)

               Bistanden bør gives med henblik på at dæmme op for det umiddelbare likviditetspres og på betingelse af politikker, som skal genskabe den langsigtede stabilitet ved at styrke banksektoren, korrigere finanspolitiske ubalancer og vedtage nationale politikker, som forbedrer konkurrenceevnen, samtidig med at det snævre udsvingsbånd for valutakursen fastholdes omkring den eksisterende centralkurs —

         VEDTAGET FØLGENDE BESLUTNING:
   Artikel 1
   1.   Fællesskabet yder Letland et mellemfristet lån på højst 3,1 mia. EUR med en højeste gennemsnitlig løbetid på syv år.
   2.   Fællesskabets finansielle bistand stilles til rådighed i en periode på tre år fra den første dag efter denne beslutnings ikrafttræden.
   Artikel 2
   1.   Støtten forvaltes af Kommissionen i overensstemmelse med Letlands tilsagn og Rådets henstillinger. Disse betingelser nedfældes i et aftalememorandum. De nærmere finansielle vilkår fastsættes af Kommissionen i låneaftalen.
   2.   Kommissionen kontrollerer i samråd med EFC med jævne mellemrum, om de økonomiskpolitiske vilkår, der er knyttet til bistanden, er opfyldt. Kommissionen holder EFC underrettet om eventuelle refinansieringer af lånene eller omlægninger af de finansielle vilkår.
   3.   Letland skal være rede til at vedtage og gennemføre yderligere konsolideringsforanstaltninger til stabilisering af økonomien, såfremt sådanne foranstaltninger skulle vise sig nødvendige i løbet af bistandsprogrammet. De lettiske myndigheder hører Kommissionen, før de vedtager sådanne eventuelle yderligere foranstaltninger.
   Artikel 3
   1.   Kommissionen stiller Fællesskabets finansielle bistand til rådighed for Letland i højst seks rater, hvis størrelse fastsættes i aftalememorandummet.
   2.   Den første rate frigives under forbehold af låneaftalens og aftalememorandummets ikrafttræden.
   3.   Hvis det er påkrævet for at finansiere lånet, er forsigtig brug af renteswaps tilladt med modparter af højeste kreditkvalitet.
   4.   Kommissionen træffer beslutning om frigivelsen af yderligere rater efter at have indhentet en udtalelse fra EFC.
   5.   Udbetalingen af hver yderligere rate sker på grundlag af en tilfredsstillende gennemførelse af den lettiske regerings nye økonomiske program (program for økonomisk stabilisering og fornyet vækst), som indgår i konvergensprogrammet, og navnlig de nærmere økonomisk-politiske vilkår i aftalememorandummet. Disse omfatter bl.a.:

               a)

               vedtagelse af et klart fastlagt mellemfristet finanspolitisk program med det formål at reducere det offentlige underskud til ikke over traktatens referenceværdi på 3 % af BNP senest i 2011

               b)

               gennemførelse af budgettet for 2009 som ændret ved tillægsbudgettet, der blev vedtaget den 12. december 2008 (og som vil blive indgivet i detaljer ultimo marts 2009) med henblik på at nå et offentligt cash flow underskud på højst 5 % af BNP eller 5,3 % efter ENS 95

               c)

               reduktion af de gennemsnitlige lønninger i den offentlige sektor i nominelle termer i 2009 med mindst 15 % i forhold til det oprindelige budget af 14. november 2008 og yderligere 2 % i 2010-2011

               d)

               fortsættelse af foranstaltninger påbegyndt i 2008 til reduktion af beskæftigelsen i centralregeringen, der skal sikre en reduktion på mindst 5 % ved udgangen af 2008 og en total reduktion på 10 % senest den 30. juni 2009

               e)

               styrkelse af udformningen og gennemførelsen af budgetprocedurerne gennem vedtagelse af en finanspolitisk ramme og en lov om budgetreformer ved hjælp af en ændring af den eksisterende lov om budget- og finansforvaltning

               f)

               indførelse af et tydeligt og gennemsigtigt lønudbetalingssystem for ansatte i den offentlige administration og indførelse af et enkelt system for personaleplanlægning og -forvaltning i de offentlige administrationer

               g)

               mekanismer, som skal sikre større stabilitet i banksektoren på mellemlang til lang sigt, herunder en lang række tilsynsmæssige, forsigtighedsmæssige og pengepolitiske foranstaltninger. Disse bør begrænse væksten i låntagningen til et holdbart niveau og hindre stor afhængighed af udenlandsk finansiering uden sikkerhedsstillelse. Der skal gennemføres målrettede undersøgelser i banksystemet for at sikre, at alle banker er solvente og råder over tilstrækkelig kapital

               h)

               passende foranstaltninger vedrørende omlægningen af den private sektors gæld. Det passende retsgrundlag for en omlægning af den eksisterende gæld med hensyn til løbetid og valuta skal styrkes. Fremme af insolvensprocedurer og hurtig gennemførelse af saneringsplaner bør også have høj prioritet

               i)

               foranstaltninger til at sikre, at de tilbageværende mindretalsaktionærer i Parex Bank ikke får fordel af løsningsplanen for banken, samt foranstaltninger til at forbedre den finansielle stabilitet gennem en fuldstændig nationalisering af Parex Bank

               j)

               strukturreformforanstaltninger, som støttes i forbindelse med Lissabonstrategien og gennemføres i Letlands nationale reformprogram, herunder aktive arbejdsmarkedspolitikker og politikker for livslang læring, større inddragelse af den private sektor i F&U- og innovationsaktiviteter, eksportfremmende foranstaltninger og fjernelse af administrative byrder for virksomhederne

               k)

               gennemførelse af EU-finansierede projekter på det planlagte niveau for at hjælpe med til at forbedre den konkurrenceudsatte sektors bidrag til den økonomiske vækst

               l)

               foranstaltninger til at forbedre adgangen til finansiering for virksomheder og iværksættere, hvis ansøgninger om strukturfondsmidler er blevet godkendt, eller som eventuelt planlægger at ansøge om sådanne midler.

         Artikel 4
   Denne beslutning er rettet til Republikken Letland.
   Artikel 5
   Denne beslutning offentliggøres i Den Europæiske Unions Tidende.

      Udfærdiget i Bruxelles, den 20. januar 2009.

            På Rådets vegne

         M. KALOUSEK

            Formand

      (1)  EFT L 53 af 23.2.2002, s. 1.

      (2)  Se side 37 i denne EUT.


title: 2013/555/EU: Europa-Parlamentets afgørelse af 17. april 2013 om afslutning af regnskaberne for Agenturet for Samarbejde mellem Energireguleringsmyndigheder for regnskabsåret 2011

text:
               16.11.2013

               DA

               Den Europæiske Unions Tidende

               L 308/164

         EUROPA-PARLAMENTETS AFGØRELSE
   af 17. april 2013
   om afslutning af regnskaberne for Agenturet for Samarbejde mellem Energireguleringsmyndigheder for regnskabsåret 2011
   (2013/555/EU)
   EUROPA-PARLAMENTET,

               —

               der henviser til det endelige årsregnskab for Agenturet for Samarbejde mellem Energireguleringsmyndigheder for regnskabsåret 2011,

               —

               der henviser til Revisionsrettens beretning om årsregnskabet for Agenturet for Samarbejde mellem Energireguleringsmyndigheder for regnskabsåret 2011, med agenturets svar (1),

               —

               der henviser til Rådets henstilling af 12. februar 2013 (05753/2013 — C7-0041/2013),

               —

               der henviser til artikel 319 i traktaten om Den Europæiske Unions funktionsmåde,

               —

               der henviser til Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget (2), særlig artikel 185,

               —

               der henviser til Europa-Parlamentets og Rådets forordning (EU, Euratom) nr. 966/2012 af 25. oktober 2012 om de finansielle regler vedrørende Unionens almindelige budget og om ophævelse af Rådets forordning (EF, Euratom) nr. 1605/2002 (3), særlig artikel 208,

               —

               der henviser til Europa-Parlamentets og Rådets forordning (EF) nr. 713/2009 af 13. juli 2009 om oprettelse af et agentur for samarbejde mellem energireguleringsmyndigheder (4), særlig artikel 24,

               —

               henviser til Kommissionens forordning (EF, Euratom) nr. 2343/2002 af 19. november 2002 om rammefinansforordning for de organer, der er omhandlet i artikel 185 i Rådets forordning (EF, Euratom) nr. 1605/2002 om finansforordningen vedrørende De Europæiske Fællesskabers almindelige budget (5), særlig artikel 94,

               —

               der henviser til forretningsordenens artikel 77 og bilag VI,

               —

               der henviser til betænkning fra Budgetkontroludvalget (A7-0068/2013),

               1.

               godkender afslutningen af regnskaberne for Agenturet for Samarbejde mellem Energireguleringsmyndigheder for regnskabsåret 2011;

               2.

               pålægger sin formand at sende denne afgørelse til direktøren for Agenturet for Samarbejde mellem Energireguleringsmyndigheder, Rådet, Kommissionen og Revisionsretten og drage omsorg for, at den offentliggøres i Den Europæiske Unions Tidende (L-udgaven).

         Martin SCHULZ

            Formand

         Klaus WELLE

            Generalsekretær

      (1)  EUT C 388 af 15.12.2012, s. 1.

      (2)  EFT L 248 af 16.9.2002, s. 1.

      (3)  EUT L 298 af 26.10.2012, s. 1.

      (4)  EUT L 211 af 14.8.2009, s. 1.

      (5)  EFT L 357 af 31.12.2002, s. 72.


title: 2014/743/EU: Rådets afgørelse af 21. oktober 2014 om Cyperns elektroniske udveksling af oplysninger fra køretøjsregistre

text:
               29.10.2014

               DA

               Den Europæiske Unions Tidende

               L 308/100

         RÅDETS AFGØRELSE
   af 21. oktober 2014
   om Cyperns elektroniske udveksling af oplysninger fra køretøjsregistre

      (2014/743/EU)

   RÅDET FOR DEN EUROPÆISKE UNION HAR —
   under henvisning til Rådets afgørelse 2008/615/RIA af 23. juni 2008 om intensivering af det grænseoverskridende samarbejde, navnlig om bekæmpelse af terrorisme og grænseoverskridende kriminalitet (1), særlig artikel 25,
   under henvisning til Rådets afgørelse 2008/616/RIA af 23. juni 2008 om gennemførelse af afgørelse 2008/615/RIA (2), særlig artikel 20 og kapitel 4 i bilaget, og
   ud fra følgende betragtninger:

               (1)

               I henhold til protokollen om overgangsbestemmelser, der er knyttet som bilag til traktaten om Den Europæiske Union, til traktaten om Den Europæiske Unions funktionsmåde og til traktaten om oprettelse af Det Europæiske Atomenergifællesskab, bevares retsvirkningerne af retsakter, der er vedtaget af Unionens institutioner, organer, kontorer og agenturer inden Lissabontraktatens ikrafttræden, så længe disse retsakter ikke er ophævet, annulleret eller ændret i medfør af traktaterne.

               (2)

               Artikel 25 i afgørelse 2008/615/RIA finder derfor anvendelse, og Rådet afgør med enstemmighed, om medlemsstaterne har gennemført bestemmelserne i nævnte afgørelses kapitel 6.

               (3)

               Artikel 20 i afgørelse 2008/616/RIA bestemmer, at afgørelser som omhandlet i artikel 25, stk. 2, i afgørelse 2008/615/RIA træffes på grundlag af en evalueringsrapport, der baseres på et spørgeskema. For så vidt angår elektronisk dataudveksling i henhold til kapitel 2 i afgørelse 2008/615/RIA skal evalueringsrapporten baseres på et evalueringsbesøg og en forsøgsfase.

               (4)

               I henhold til kapitel 4, punkt 1.1, i bilaget til afgørelse 2008/616/RIA vedrører det spørgeskema, der udarbejdes af den relevante arbejdsgruppe i Rådet, hver af de elektroniske dataudvekslinger, og det skal besvares af en medlemsstat, så snart den mener, at den opfylder forudsætningerne for dataudveksling i den relevante datakategori.

               (5)

               Cypern har besvaret spørgeskemaet om databeskyttelse og spørgeskemaet om oplysninger fra køretøjsregistre.

               (6)

               Cypern har gennemført en vellykket forsøgsfase med Nederlandene.

               (7)

               Der er blevet gennemført et evalueringsbesøg i Cypern, og den nederlandske/rumænske evalueringsgruppe har udarbejdet en rapport om evalueringsbesøget, som er blevet sendt til den relevante arbejdsgruppe i Rådet.

               (8)

               Rådet har fået forelagt en samlet evalueringsrapport, som opsummerer resultaterne af spørgeskemaerne, evalueringsbesøget og forsøgsfasen vedrørende oplysninger fra køretøjsregistre —

         VEDTAGET DENNE AFGØRELSE:
   Artikel 1
   Med henblik på elektronisk søgning af oplysninger i køretøjsregistre har Cypern fuldt ud gennemført de generelle bestemmelser om databeskyttelse i kapitel 6 i afgørelse 2008/615/RIA og har ret til at modtage og levere personoplysninger i henhold til artikel 12 i nævnte afgørelse fra dagen for nærværende afgørelses ikrafttræden.
   Artikel 2
   Denne afgørelse træder i kraft på dagen for vedtagelsen.

      Udfærdiget i Luxembourg, den 21. oktober 2014.

            På Rådets vegne

         S. GOZI

            Formand

      (1)  EUT L 210 af 6.8.2008, s. 1.

      (2)  EUT L 210 af 6.8.2008, s. 12.


title: 2012/736/EU: Rådets afgørelse af 26. november 2012 om beskikkelse af et belgisk medlem af og en belgisk suppleant til Regionsudvalget

text:
               29.11.2012

               DA

               Den Europæiske Unions Tidende

               L 329/18

         RÅDETS AFGØRELSE
   af 26. november 2012
   om beskikkelse af et belgisk medlem af og en belgisk suppleant til Regionsudvalget
   (2012/736/EU)
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 305,
   under henvisning til indstilling fra den belgiske regering, og
   ud fra følgende betragtninger:

               (1)

               Rådet vedtog den 22. december 2009 og den 18. januar 2010 afgørelse 2009/1014/EU (1) og 2010/29/EU (2) om beskikkelse af medlemmerne af og suppleanterne til Regionsudvalget for perioden 26. januar 2010 til 25. januar 2015.

               (2)

               Der er blevet en plads ledig som medlem af Regionsudvalget, efter at Charles PICQUÉs mandat er udløbet.

               (3)

               Der bliver en plads ledig som suppleant, efter beskikkelsen af Alain HUTCHINSON som medlem af Regionsudvalget —

         VEDTAGET DENNE AFGØRELSE:
   Artikel 1
   Til Regionsudvalget beskikkes for den resterende del af mandatperioden, dvs. indtil den 25. januar 2015:

               a)

               som medlem:

                           —

                           Alain HUTCHINSON, Membre du Parlement de la Région de Bruxelles-Capitale

                     og

               b)

               som suppleant:

                           —

                           Charles PICQUÉ, Ministre-Président du Gouvernement de la Région de Bruxelles Capitale.

         Artikel 2
   Denne afgørelse træder i kraft på dagen for vedtagelsen.

      Udfærdiget i Bruxelles, den 26. november 2012.

            På Rådets vegne

         G. DEMOSTHENOUS

            Formand

      (1)  EUT L 348 af 29.12.2009, s. 22.

      (2)  EUT L 12 af 19.1.2010, s. 11.


title: Kommissionens afgørelse af 14. december 2009 om ændring af beslutning 2009/177/EF for så vidt angår udryddelsesprogrammer og status som sygdomsfri for visse medlemsstater, zoner og segmenter med hensyn til visse sygdomme hos vanddyr (meddelt under nummer K(2009) 9888) (EØS-relevant tekst)

text:
               18.12.2009

               DA

               Den Europæiske Unions Tidende

               L 336/31

      KOMMISSIONENS AFGØRELSE

   af 14. december 2009
   om ændring af beslutning 2009/177/EF for så vidt angår udryddelsesprogrammer og status som sygdomsfri for visse medlemsstater, zoner og segmenter med hensyn til visse sygdomme hos vanddyr
   (meddelt under nummer K(2009) 9888)
   (EØS-relevant tekst)
   (2009/975/EU)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets direktiv 2006/88/EF af 24. oktober 2006 om dyresundhedsbestemmelser for akvakulturdyr og produkter deraf og om forebyggelse og bekæmpelse af visse sygdomme hos vanddyr (1), særlig artikel 44, stk. 2, første afsnit, og artikel 49, stk. 1, og
   ud fra følgende betragtninger:

               (1)

               Kommissionens beslutning 2009/177/EF af 31. oktober 2008 om gennemførelse af Rådets direktiv 2006/88/EF for så vidt angår overvågnings- og udryddelsesprogrammer og status som sygdomsfri for medlemsstater, zoner og segmenter (2) indeholder modeller til de blanketter, som medlemsstaterne skal forelægge med henblik på godkendelse af deres udryddelsesprogrammer i henhold til direktiv 2006/88/EF, og som de skal anvende, når de forelægger dokumentation med henblik på godkendelse af status som sygdomsfri i henhold til direktiv 2006/88/EF.

               (2)

               Del B i bilag I til beslutning 2009/177/EF indeholder lister over medlemsstater, zoner og segmenter, der er omfattet af godkendte udryddelsesprogrammer i henhold til direktiv 2006/88/EF. Del C i bilag I indeholder lister over medlemsstater, zoner og segmenter, der er erklæret sygdomsfrie i henhold til direktiv 2006/88/EF.

               (3)

               Danmark har forelagt Kommissionen et flerårigt program for udryddelse af egtvedsyge (i det følgende benævnt »VHS«) i henhold til Rådets beslutning 90/424/EØF af 26. juni 1990 om visse udgifter på veterinærområdet (3) for perioden 1. januar 2009 til 31. december 2013. Det pågældende program blev godkendt ved Kommissionens beslutning 2008/897/EF af 28. november 2008 om godkendelse af årlige og flerårige programmer for udryddelse, bekæmpelse og overvågning af visse dyresygdomme og zoonoser, som medlemsstaterne har forelagt for 2009 og efterfølgende år, og om fastsættelse af EF-tilskuddet hertil (4). Programmet opfylder kravene til godkendelse i beslutning 2009/177/EF og bør derfor godkendes i overensstemmelse med artikel 44, stk. 2, i direktiv 2006/88/EF. De zoner, der er omfattet af programmet, bør derfor indsættes i del B i listen i bilag I til beslutning 2009/177/EF.

               (4)

               Ved artikel 12 i beslutning 2009/177/EF fastsættes der en undtagelse fra direktiv 2006/88/EF, så medlemsstaterne på visse betingelser ikke er forpligtet til at forelægge deres udryddelsesprogrammer til godkendelse, hvis de er blevet godkendt med henblik på indrømmelse af status som godkendte zoner med hensyn til VHS ved Kommissionens beslutning 2003/634/EF af 28. august 2003 om godkendelse af programmer, der er forelagt for at opnå godkendelse af zoner og akvakulturbrug i zoner, der ikke er godkendt med hensyn til egtvedsyge (VHS) og infektiøs hæmatopoietisk nekrose (IHN) (5).

               (5)

               Ved beslutning 2003/634/EF blev der godkendt et program, som Finland havde forelagt med henblik på at opnå status som godkendt zone med hensyn til VHS. Finland har nu forelagt en rapport om det pågældende program i overensstemmelse med beslutning 2009/177/EF. De zoner, der er omfattet af programmet, bør derfor indsættes i listen i del B i bilag I til beslutning 2009/177/EF.

               (6)

               Tyskland har forelagt Kommissionen et flerårigt program for udryddelse af Koi-herpesvirus-sygdom (KHV) i henhold til beslutning 90/424/EØF. Det pågældende program blev godkendt ved beslutning 2008/897/EF for perioden 1. januar 2009 til 31. december 2013. Programmet opfylder kravene til godkendelse i beslutning 2009/177/EF og bør derfor godkendes i overensstemmelse med artikel 44, stk. 2, i direktiv 2006/88/EF. De zoner, der er omfattet af programmet, bør derfor indsættes i del B i listen i bilag I til direktiv 2006/88/EF.

               (7)

               Hele Det Forenede Kongerige er opført på listen i del C i bilag I til beslutning 2009/177/EF som erklæret sygdomsfrit i henhold til direktiv 2006/88/EF for så vidt angår infektiøs lakseanæmi (i det følgende benævnt »ISA«). Det Forenede Kongerige har indberettet forekomst af ISA i et segment, der tidligere var erklæret frit for den pågældende sygdom. Oplysningerne vedrørende ISA for så vidt angår Det Forenede Kongerige bør derfor ændres i listen i del C i bilag I til beslutning 2009/177/EF.

               (8)

               Det Forenede Kongerige har nu med henblik på godkendelse forelagt et program for udryddelse af ISA, der skal iværksættes på den sydvestlige del af Shetlandsøerne. Programmet opfylder kravene i beslutning 2009/177/EF. Det bør derfor godkendes, og den sydvestlige del af Shetlandsøerne bør indsættes i del B i listen i bilag I til beslutning 2009/177/EF.

               (9)

               Ved beslutning 2003/634/EF blev der godkendt et program forelagt af Det Forenede Kongerige med henblik på at opnå status som godkendt zone med hensyn til VHS. Det Forenede Kongerige har nu forelagt en rapport om det pågældende program i overensstemmelse med beslutning 2009/177/EF med henblik på at opnå en erklæring om status som sygdomsfri for de pågældende zoner. Rapporten opfylder kravene i beslutning 2009/177/EF. De pågældende zoner bør derfor indsættes i listen i del C i bilag I til beslutning 2009/177/EF.

               (10)

               Derudover er hele Nordirlands kystlinje, bortset fra Lough Foyle, opført i listen i del C i bilag I til beslutning 2009/177/EF som erklæret sygdomsfri for så vidt angår infektion med Bonamia ostreae. Det Forenede Kongerige har nu indberettet forekomst af infektion med Bonamia ostreae i Strangford Lough på den pågældende kystlinje. Strangford Lough bør derfor ikke være omfattet af det område, der er erklæret sygdomsfrit i listen i del C i bilag I til beslutning 2009/177/EF.

               (11)

               Beslutning 2009/177/EF bør derfor ændres i overensstemmelse hermed.

               (12)

               Foranstaltningerne i denne afgørelse er i overensstemmelse med udtalelse fra Den Stående Komité for Fødevarekæden og Dyresundhed —

         VEDTAGET FØLGENDE AFGØRELSE:
   Artikel 1
   Bilag I til beslutning 2009/177/EF ændres som angivet i bilaget til nærværende afgørelse.
   Artikel 2
   Denne afgørelse er rettet til medlemsstaterne.

      Udfærdiget i Bruxelles, den 14. december 2009.

            På Kommissionens vegne

         Androulla VASSILIOU

            Medlem af Kommissionen

      (1)  EUT L 328 af 24.11.2006, s. 14.

      (2)  EUT L 63 af 7.3.2009, s. 15.

      (3)  EFT L 224 af 18.8.1990, s. 19.

      (4)  EUT L 322 af 2.12.2008, s. 39.

      (5)  EUT L 220 af 3.9.2003, s. 8.

      BILAG
      Del B og C i bilag I til beslutning 2009/177/EF affattes således:

         »DEL B

            Medlemsstater, zoner og segmenter, der er omfattet af godkendte udryddelsesprogrammer

                     Sygdom

                     Medlemsstat

                     ISO-kode

                     Områdets geografiske afgrænsning under et udryddelsesprogram (medlemsstat, zoner eller segmenter)

                     Egtvedsyge (VHS)

                     Danmark

                     DK

                     Følgende afvandingsområder: Tim Å, Hover Å, Heager Å, Velling Å, Skjern Å, Hemmet Mølle Bæk, Lydum Å, Kongeå, Kolding Å, Vejle Å og Holmsland Klit

                     Finland

                     FI

                     Åland
                     Kommunerne Nystad, Pyhäranta og Raumo

                     Infektiøs hæmatopoietisk nekrose (IHN)

                     Koi-herpesvirus-sygdom (KHV)

                     Tyskland

                     DE

                     Delstaten Sachsen

                     Infektiøs lakseanæmi (ISA)

                     Det Forenede Kongerige

                     UK

                     Den sydvestlige del af Shetlandsøerne

                     Infektion med Marteilia refringens

                     Infektion med Bonamia ostreae

                     Fiskedræber

            DEL C

            Medlemsstater, zoner og segmenter, der er erklæret sygdomsfri

                     Sygdom

                     Medlemsstat

                     ISO-kode

                     Det sygdomsfrie områdes geografiske afgrænsning (medlemsstat, zoner eller segmenter)

                     Egtvedsyge (VHS)

                     Danmark

                     DK

                     Afvandingsområderne og kystområderne for:

                                 —

                                 Hansted Å

                                 —

                                 Hovmølle Å

                                 —

                                 Grenå

                                 —

                                 Treå

                                 —

                                 Alling Å

                                 —

                                 Kastbjerg

                                 —

                                 Villestrup Å

                                 —

                                 Korup Å

                                 —

                                 Sæby Å

                                 —

                                 Elling Å

                                 —

                                 Uggerby Å

                                 —

                                 Lindenborg Å

                                 —

                                 Øster Å

                                 —

                                 Hasseris Å

                                 —

                                 Binderup Å

                                 —

                                 Vidkær Å

                                 —

                                 Dybvad Å

                                 —

                                 Bjørnsholm Å

                                 —

                                 Trend Å

                                 —

                                 Lerkenfeld Å

                                 —

                                 Vester Å

                                 —

                                 Lønnerup med tilløb

                                 —

                                 Fiskbæk Å

                                 —

                                 Slette Å

                                 —

                                 Bredkær Bæk

                                 —

                                 Vandløb til Kilen

                                 —

                                 Resenkær Å

                                 —

                                 Klostermølle Å

                                 —

                                 Hvidbjerg Å

                                 —

                                 Knidals Å

                                 —

                                 Spang Å

                                 —

                                 Simested Å

                                 —

                                 Skals Å

                                 —

                                 Jordbro Å

                                 —

                                 Fåremølle Å

                                 —

                                 Flynder Å

                                 —

                                 Damhus Å

                                 —

                                 Karup Å

                                 —

                                 Gudenåen

                                 —

                                 Halkær Å

                                 —

                                 Storåen

                                 —

                                 Århus Å

                                 —

                                 Bygholm Å

                                 —

                                 Grejs Å

                                 —

                                 Ørum Å

                     Irland

                     IE

                     Alle indlands- og kystområder i Irland undtagen:

                                 1.

                                 Cape Clear Island

                     Cypern

                     CY

                     Alle indlandsområder i Cypern

                     Finland

                     FI

                     Alle indlands- og kystområder i Finland undtagen:

                                 1.

                                 Åland

                                 2.

                                 Kommunerne Nystad, Pyhäranta og Raumo

                     Sverige

                     SE

                     Hele landet

                     Det Forenede Kongerige

                     UK

                     Alle indlands- og kystområder i Storbritannien og Nordirland samt på Guernsey, Isle of Man og Jersey

                     Infektiøs hæmatopoietisk nekrose (IHN)

                     Danmark

                     DK

                     Hele landet

                     Irland

                     IE

                     Hele landet

                     Cypern

                     CY

                     Alle indlandsområder i Cypern

                     Finland

                     FI

                     Hele landet

                     Sverige

                     SE

                     Hele landet

                     Det Forenede Kongerige

                     UK

                     Alle indlands- og kystområder i Storbritannien og Nordirland samt på Guernsey, Isle of Man og Jersey

                     Koi-herpesvirus-sygdom (KHV)

                     Infektiøs lakseanæmi (ISA)

                     Belgien

                     BE

                     Hele landet

                     Bulgarien

                     BG

                     Hele landet

                     Tjekkiet

                     CZ

                     Hele landet

                     Danmark

                     DK

                     Hele landet

                     Tyskland

                     DE

                     Hele landet

                     Estland

                     EE

                     Hele landet

                     Irland

                     IE

                     Hele landet

                     Grækenland

                     EL

                     Hele landet

                     Spanien

                     ES

                     Hele landet

                     Frankrig

                     FR

                     Hele landet

                     Italien

                     IT

                     Hele landet

                     Cypern

                     CY

                     Hele landet

                     Letland

                     LV

                     Hele landet

                     Litauen

                     LT

                     Hele landet

                     Luxembourg

                     LU

                     Hele landet

                     Ungarn

                     HU

                     Hele landet

                     Malta

                     MT

                     Hele landet

                     Nederlandene

                     NL

                     Hele landet

                     Østrig

                     AT

                     Hele landet

                     Polen

                     PL

                     Hele landet

                     Portugal

                     PT

                     Hele landet

                     Rumænien

                     RO

                     Hele landet

                     Slovenien

                     SI

                     Hele landet

                     Slovakiet

                     SK

                     Hele landet

                     Finland

                     FI

                     Hele landet

                     Sverige

                     SE

                     Hele landet

                     Det Forenede Kongerige

                     UK

                     Alle indlands- og kystområder i Storbritannien og Nordirland samt på Guernsey, Isle of Man og Jersey, dog ikke den sydvestlige del af Shetlandsøerne

                     Infektion med Marteilia refringens

                     Irland

                     IE

                     Hele landet

                     Det Forenede Kongerige

                     UK

                     Hele Storbritanniens kystlinje
                     Hele Nordirlands kystlinje
                     Hele Guernseys og Herms kystlinje
                     Jerseys kystområde: Området består af tidevandszonen og det umiddelbare kystområde mellem øen Jerseys middelhøjvandsmærke og en imaginær linje trukket tre sømil fra øen Jerseys middellavvandsmærke. Området ligger i den normannisk-bretonske bugt på Kanalens sydside.
                     Hele Isle of Mans kystlinje

                     Infektion med Bonamia ostreae

                     Irland

                     IE

                     Hele Irlands kystlinje undtagen:

                                 1.

                                 Cork Harbour

                                 2.

                                 Galway Bay

                                 3.

                                 Ballinakill Harbour

                                 4.

                                 Clew Bay

                                 5.

                                 Achill Sound

                                 6.

                                 Loughmore, Blacksod Bay

                                 7.

                                 Lough Foyle

                                 8.

                                 Lough Swilly.

                     Det Forenede Kongerige

                     UK

                     Hele Storbritanniens kystlinje undtagen:

                                 1.

                                 Cornwalls sydkyst fra Lizard til Start Point

                                 2.

                                 Kysten ved Dorset, Hampshire og Sussex fra Portland Bill til Selsey Bill

                                 3.

                                 Området langs North Kents og Essex' kyst fra North Foreland til Felixstowe

                                 4.

                                 Området langs Sydvestwales' kyst fra Wooltack Point til St. Govan’s Head, inkl. Milford Haven og Eastern og Western Cleddaus tidevandsområder

                                 5.

                                 Området, hvori Loch Sunart ligger, øst for en linje trukket sydsydøst fra Maclean's Noses nordligste punkt til Auliston Point

                                 6.

                                 Området, der omfatter West Loch Tarbert nordøst for en linje trukket østsydøst ved Ardpatrick Point NR 734 578 til North Dunskeig Bay ved NR 752 568

                           Hele Nordirlands kystlinje undtagen:

                                 1.

                                 Lough Foyle

                                 2.

                                 Strangford Lough

                           Hele Guernseys, Herms og Isle of Mans kystlinje
                     Jerseys kystområde: Området består af tidevandszonen og det umiddelbare kystområde mellem øen Jerseys middelhøjvandsmærke og en imaginær linje trukket tre sømil fra øen Jerseys middellavvandsmærke. Området ligger i den normannisk-bretonske bugt på Kanalens sydside.

                     Fiskedræber«


Avis juridique important

|

31986D0091

86/91/EØF: Rådets afgørelse af 10. marts 1986 om meddelelse af decharge til Kommissionen for gennemførelsen af transaktionerne under Den europæiske Udviklingsfond (1969) (tredje EUF) for regnskabsåret 1984

EF-Tidende nr. L 080 af 25/03/1986 s. 0048 - 0048

*****  RAADETS  AFGOERELSE  af 10. marts 1986  om meddelelse af decharge til Kommissionen for gennemfoerelsen af transaktionerne under Den europaeiske Udviklingsfond (1969) (tredje EUF) for regnskabsaaret 1984  (86/91/EOEF)  RAADET FOR DE EUROPAEISKE  FAELLESSKABER HAR -  under henvisning til traktaten om oprettelse af Det europaeiske oekonomiske Faellesskab,  under henvisning til associeringskonventionen mellem Det europaeiske oekonomiske Faellesskab og de med dette Faellesskab associerede afrikanske stater og Madagaskar (1), undertegnet i Yaoundé den 29. juli 1969,  under henvisning til Raadets afgoerelse 70/549/EOEF af 29. september 1970 om de oversoeiske landes og territoriers associering med Det europaeiske oekonomiske Faellesskab (2),  under henvisning til den interne aftale vedroerende finansiering og forvaltning af faellesskabsstoetten (3), undertegnet i Yaoundé den 29. juli 1969, saerlig artikel 22,  under henvisning til finansforordningen for Den europaeiske Udviklingsfond (1969), der er indfoert ved den interne aftale om finansiering og forvaltning af faellesskabsstoetten (4), saerlig artikel 7 og 8,  under henvisning til Raadets afgoerelse af 30. maj 1972 og 30. oktober 1978 om overfoersel og anvendelse af de overskydende beloeb fra foerste og anden EUF,  under henvisning til forvaltningsregnskabet og status pr. 31. december 1984 vedroerende transaktionerne under Den europaeiske Udviklingsfond (1969) (tredje EUF),  under henvisning til Revisionsrettens beretning vedroerende regnskabsaaret 1984 med Kommissionens tilhoerende svar (5),  det bemaerkes, at det i henhold til de bestemmelser, der gaelder for gennemfoerelse af Den europaeiske Udivklingsfond (1969) (tredje EUF), alene er Raadet, som ved afgoerelse med kvalificeret flertal kan meddele Kommissionen decharge for fondens finansielle forvaltning, og  ud fra foelgende betragtninger:  Ved afgoerelse 80/1184/EOEF (6) blev den europaeiske regningsenhed aendret til ECU ved angivelsen af stoettebeloebene i henhold til anden AVS/EOEF-konvention og tidligere konventioner;  indtaegterne fra regnskabsaaret 1984 har bestaaet af bidrag fra medlemsstaterne svarende til 905 mio ECU og af forskellige indtaegter for fonden;  i henhold til Raadets ovennaevnte afgoerelse af 30. oktober 1978 er et beloeb paa 11 516 474,85 ECU blevet overfoert som overskydende beloeb fra foerste og anden EUF til tredje EUF;  et forskud paa 36 463 458,18 ECU er blevet indbetalt til Den europaeiske Udviklingsfond (1979) (femte EUF);  et forskud paa 4 537 130,01 ECU er blevet indbetalt til kasserne for prisstabilisering;  Kommissionen har gennemfoert alle transaktioner under Den europaeiske Udviklingsfond (1969) (tredje EUF) i regnskabsaaret 1984 paa en saadan maade, at der boer meddeles den decharge for gennemfoerelsen af disse transaktioner -  TRUFFET FOELGENDE AFGOERELSE:  Artikel 1  Raadet opgoer forvaltningsregnskabet for Den europaeiske Udviklingsfond (1969) (tredje EUF) pr. 31. december 1984 saaledes:  - paa indtaegtssiden 916 516 474,85 ECU,  - paa udgiftssiden (udbetalinger) 875 515 886,66 ECU.  Artikel 2  Raadet meddeler herved Kommissionen decharge for gennemfoerelsen af transaktionerne under Den europaeiske Udviklingsfond (1969) (tredje EUF) for regnskabsaaret 1984.  Udfaerdiget i Bruxelles, den 10. marts 1986.  Paa Raadets vegne  H. RUDING  Formand  (1) EFT nr. L 282 af 28. 12. 1970, s. 2.  (2) EFT nr. L 282 af 28. 12. 1970, s. 83.  (3) EFT nr. L 282 af 28. 12. 1970, s. 47.  (4) EFT nr. L 31 af 8. 2. 1971, s. 1.  (5) EFT nr. C 326 af 16. 12. 1985, s. 107 og 208.  (6) EFT nr. L 349 af 18. 12. 1980, s. 34.


title: Rådets afgørelse (EU) 2016/815 af 17. maj 2016 om Kroatiens tiltrædelse af konventionen, udarbejdet på grundlag af artikel K.3 i traktaten om Den Europæiske Union, om beskyttelse af De Europæiske Fællesskabers finansielle interesser og af protokollen af 27. september 1996, protokollen af 29. november 1996 og anden protokol af 19. juni 1997

text:
               24.5.2016

               DA

               Den Europæiske Unions Tidende

               L 133/9

         RÅDETS AFGØRELSE (EU) 2016/815
   af 17. maj 2016
   om Kroatiens tiltrædelse af konventionen, udarbejdet på grundlag af artikel K.3 i traktaten om Den Europæiske Union, om beskyttelse af De Europæiske Fællesskabers finansielle interesser og af protokollen af 27. september 1996, protokollen af 29. november 1996 og anden protokol af 19. juni 1997
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Union,
   under henvisning til akten om Kroatiens tiltrædelse, særlig artikel 3, stk. 4 og 5,
   under henvisning til henstilling fra Europa-Kommissionen,
   under henvisning til udtalelse fra Europa-Parlamentet (1), og
   ud fra følgende betragtninger:

               (1)

               Konventionen, udarbejdet på grundlag af artikel K.3 i traktaten om Den Europæiske Union, om beskyttelse af De Europæiske Fællesskabers finansielle interesser (2) (»konventionen«) blev undertegnet den 26. juli 1995 og trådte i kraft den 17. oktober 2002.

               (2)

               Konventionen blev suppleret af protokollen, udarbejdet på grundlag af artikel K.3 i traktaten om Den Europæiske Union, til konventionen om beskyttelse af De Europæiske Fællesskabers finansielle interesser (3) (»protokollen af 27. september 1996«), og protokollen, udarbejdet på grundlag af artikel K.3 i traktaten om Den Europæiske Union, om præjudiciel fortolkning ved De Europæiske Fællesskabers Domstol af konventionen om beskyttelse af De Europæiske Fællesskabers finansielle interesser (4) (»protokollen af 29. november 1996«), som begge trådte i kraft den 17. oktober 2002.

               (3)

               Konventionen blev yderligere suppleret af anden protokol, udarbejdet på grundlag af artikel K.3 i traktaten om Den Europæiske Union, til konventionen om beskyttelse af De Europæiske Fællesskabers finansielle interesser (5) (»anden protokol af 19. juni 1997«), som trådte i kraft den 19. maj 2009.

               (4)

               I henhold til artikel 3, stk. 4, i tiltrædelsesakten for Kroatien (»tiltrædelsesakten«) tiltræder Kroatien de konventioner og protokoller, som er anført i bilag I til tiltrædelsesakten. Disse konventioner og protokoller omfatter bl.a. konventionen, protokollen af 27. september 1996, protokollen af 29. november 1996 og anden protokol af 19. juni 1997. Konventionen og disse protokoller skal for så vidt angår Kroatien træde i kraft på den dato, som Rådet har fastsat.

               (5)

               I overensstemmelse med artikel 3, stk. 5, i tiltrædelsesakten skal Rådet foretage alle de tilpasninger, som Kroatiens tiltrædelse af de konventioner og protokoller, der er anført i bilag I til tiltrædelsesakten, kræver —

         VEDTAGET DENNE AFGØRELSE:
   Artikel 1
   Konventionen, protokollen af 27. september 1996, protokollen af 29. november 1996 og anden protokol af 19. juni 1997 træder i kraft for Kroatien den første dag i den første måned efter offentliggørelsen af denne afgørelse.
   Artikel 2
   Den kroatiske version af konventionen (6), protokollen af 27. september 1996 (7), protokollen af 29. november 1996 (8) og anden protokol af 19. juni 1997 (9) er autentiske på samme vilkår som de øvrige sprogudgaver af konventionen og af de nævnte protokoller.
   Artikel 3
   Denne afgørelse træder i kraft dagen efter offentliggørelsen i Den Europæiske Unions Tidende.

      Udfærdiget i Bruxelles, den 17. maj 2016.

            På Rådets vegne

         M.H.P. VAN DAM

            Formand

      (1)  Udtalelse af 25.2.2016 (endnu ikke offentliggjort i EUT).

      (2)  EFT C 316 af 27.11.1995, s. 49.

      (3)  EFT C 313 af 23.10.1996, s. 2.

      (4)  EFT C 151 af 20.5.1997, s. 2.

      (5)  EFT C 221 af 19.7.1997, s. 12.

      (6)  Den kroatiske sprogudgave er offentliggjort i en specialudgave af EUT (kapitel 19, nr. 14, s. 50).

      (7)  Den kroatiske sprogudgave er offentliggjort i en specialudgave af EUT (kapitel 19, nr. 14, s. 73).

      (8)  Den kroatiske sprogudgave er offentliggjort i en specialudgave af EUT (kapitel 19, nr. 14, s. 92).

      (9)  Den kroatiske sprogudgave er offentliggjort i en specialudgave af EUT (kapitel 19, nr. 14, s. 141).


title: 2008/775/EF,Euratom: Rådets afgørelse af 2. oktober 2008 om beskikkelse af et bulgarsk medlem af Det Europæiske Økonomiske og Sociale Udvalg

text:
               7.10.2008

               DA

               Den Europæiske Unions Tidende

               L 266/13

      RÅDETS AFGØRELSE

   af 2. oktober 2008
   om beskikkelse af et bulgarsk medlem af Det Europæiske Økonomiske og Sociale Udvalg
   (2008/775/EF, Euratom)
   RÅDET FOR DEN EUROPÆISKE UNION HAR —
   under henvisning til traktaten om oprettelse af Det Europæiske Fællesskab, særlig artikel 259,
   under henvisning til traktaten om oprettelse af Det Europæiske Atomenergifællesskab, særlig artikel 167,
   under henvisning til afgørelse 2007/3/EF, Euratom (1),
   under henvisning til indstilling fra Bulgariens regering,
   under henvisning til Kommissionens udtalelse, og
   ud fra følgende betragtning:
   En plads som medlem af Det Europæiske Økonomiske og Sociale Udvalg er blevet ledig efter Andriana SUKOVA-TOSHEVAs fratræden —
   TRUFFET FØLGENDE AFGØRELSE:
   Artikel 1
   Lena ROUSSENOVA, Chief Economist and Programme Director, Confederation of Employers and Industrialists i Bulgarien, beskikkes som medlem af Det Europæiske Økonomiske og Sociale Udvalg for den resterende del af mandatperioden, dvs. indtil den 20. september 2010.
   Artikel 2
   Denne afgørelse har virkning fra dagen for vedtagelsen.

      Udfærdiget i Luxembourg, den 2. oktober 2008.

            På Rådets vegne

         X. BERTRAND

            Formand

      (1)  EUT L 1 af 4.1.2007, s. 6.